

REPUBLIKA HRVATSKA

ŽUPANIJSKO DRŽAVNO ODVJETNIŠTVO

 U S I S K U

BROJ: A-95/2019

Sisak, 9. rujna 2019.

JH/MR

Na temelju članka 52. stavak 1. točka 8. Zakona o državnom odvjetništvu (Narodne novine broj 67/18) županijska državna odvjetnica u Županijskom državnom odvjetništvu u Sisku dana 9. rujna 2019. donijela je sljedeći

**P R A V I L N I K**

**O KORIŠTENJU SLUŽBENIH MOBILNIH TELEFONA**

**Članak 1.**

Ovim Pravilnikom uređuju se uvjeti i način korištenja službenih mobilnih telefona Županijskog državnog odvjetništva u Sisku.

**Članak 2.**

Korištenjem službenih mobilnih telefona smatra se korištenje za službene potrebe i u službene svrhe.

 Pod službenim potrebama u smislu ovoga Pravilnika podrazumijeva se komunikacija i pretraživanje Interneta zbog potreba obavljanja poslova u radu na predmetima, državnoodvjetničkoj upravi i službi dežurstva.

**Članak 3.**

Pravo korištenja službenog mobitela imaju županijski državni odvjetnik i dežurni državni odvjetnik u službi dežurstva.

 Županijski državni odvjetnik može posebnom pisanom odlukom odobriti korištenje službenog mobilnog telefona i drugim dužnosnicima, državnim službenicima i namještenicima, ako to zahtijevaju potrebe službe.

**Članak 4.**

Osoba koju županijski državni odvjetnik za to ovlasti vodit će raspored korištenja službenih mobilnih telefona.

**Članak 5.**

Ovaj Pravilnik objavljuje se na oglasnoj plači Županijskog državnog odvjetništva u Sisku i stupa na snagu osmog dana od dana objave.

 ŽUPANIJSKA DRŽAVNA ODVJETNICA

 Jadranka Huskić